[{"text_idx": "#000001", "text": "Cofnodion a Nodiadau Cyfarfodydd y Cyngor"}, {"text_idx": "#000003", "text": "Ein Helpu Ni i\u2019ch Helpu Chi"}, {"text_idx": "#000006", "text": "Sgroliwch i lawr i weld cynnydd y prosiect yn ogystal a\u0302 chynlluniau pensaer ar gyfer yr adeilad hwb a\u2019r ardal awyr agored. Darperir gwybodaeth am sut i gymryd rhan hefyd."}, {"text_idx": "#000007", "text": "Rydym wedi derbyn caniata\u0302d cynllunio ar gyfer y prosiect.\nMae cais am arian ar gyfer y gwaith cyfalaf ar gyfer y prosiect wedi\u2019i gyflwyno"}, {"text_idx": "#000008", "text": "Rydym wedi sefydlu elusen newydd!"}, {"text_idx": "#000009", "text": "Mae gwaith diweddar wedi\u2019i wneud i sefydlu Sefydliad Corfforedig Elusennol sy\u2019n cynnwys trigolion lleol a defnyddwyr llyfrgelloedd. Bydd yr elusen, a elwir yn Pro-Vision Llwynhendy, yn gweithredu ar ran y bobl leol, yn helpu gyda chodi arian ac yn y pen draw yn rhedeg busnes dydd i ddydd yr adeilad."}, {"text_idx": "#000010", "text": "Cyflwynwyd Cais am ganiata\u0302d cynllunio"}, {"text_idx": "#000011", "text": "Mae datblygiadau diweddar eraill yn cynnwys cyflwyno cais cynllunio llawn i\u2019r awdurdodau cynllunio ar ddiwedd mis Ionawr ac mae\u2019r prosiect yn cyrraedd y cyfnod allweddol olaf cyn gwneud cais am gymorth grant."}, {"text_idx": "#000012", "text": "Fydd cyfarfod ar 8 Tachwedd, 6pm yn Neuadd Gymunedol Trallwm. Cyfarfod i drafod sefydlu grw\u0302p cymunedol ar ffurf Sefydliad Corfforedig Elusennol i reoli\u2019r hwb/canolfan cymunedol. Rydym yn recriwtio Ymddiriedolwyr i eistedd ar y pwyllgor rheoli. Os gallwch chi wirfoddoli\u2019ch amser, dewch i\u2019r cyfarfod neu os na allwch ei wneud, ffoniwch Darren ar 07876066606."}, {"text_idx": "#000014", "text": "Ym mis Medi cafodd preswylwyr gyfle i gwrdd a\u0302 chydlynwyr y prosiect. Roedd hyn er mwyn cael barn preswylwyr ar y cynigion ar gyfer y prosiect hwb cymunedol yn Llyfrgell Llwynhendy a\u2019r caeau chwarae cyfagos. Cytunwyd ar ddau ddyddiad sesiwn galw heibio ar gyfer Llyfrgell Llwynhendy ar 15 a 18 Medi ac yna cyfarfod agored ar 21 Hydref yn Neuadd Trallwm. Cyhoeddir adroddiad ar yr ymgynghoriad hwn yma pan fydd yn barod."}, {"text_idx": "#000015", "text": "Dyma\u2019r dyluniadau cychwynnol. Rydym yn ceisio barn preswylwyr, grwpiau cymunedol, defnyddwyr llyfrgelloedd ynghylch y cynigion wrth i ni nawr fynd i mewn i\u2019r broses caniata\u0302d cynllunio. Cwblhewch yr arolwg yma. Am wybodaeth bellach, ffoniwch Darren ar 07876 066 606."}, {"text_idx": "#000016", "text": "Bydd angen pwyllgor rheoli ar yr adeilad a fydd yn gyfrifol am redeg yr adeilad o ddydd i ddydd, gyda chefnogaeth Cyngor Gwledig Llanelli. Bydd gofyn i\u2019r pwyllgor hefyd wneud cais am gyllid mewn partneriaeth ag arweinydd y prosiect, Cyngor Gwledig Llanelli. Mae Disgrifiad Ro\u0302l gwirfoddolwr pwyllgor ar gael yma. I gofrestru\u2019ch diddordeb, gadewch eich manylion yma a bydd rhywun mewn cysylltiad a\u0302 gwybodaeth bellach yn fuan."}, {"text_idx": "#000018", "text": "Clip fideo byr o ble rydyn ni gyda\u2019r prosiect a beth sydd nesaf "}, {"text_idx": "#000019", "text": "Paratowyd disgrifiad ro\u0302l ar gyfer y rhai sydd am wirfoddoli ar bwyllgor y prosiect hwb. Mae\u2019r grw\u0302p llywio yn cydnabod bod yn rhaid i\u2019r gymuned redeg adeilad ar gyfer y gymuned."}, {"text_idx": "#000020", "text": "Dilynwch ni ar y cyfryngau cymdeithasol:"}, {"text_idx": "#000021", "text": "Mae gennym dudalen Facebook newydd "}, {"text_idx": "#000022", "text": "Rydyn ni hefyd ar Instagram "}, {"text_idx": "#000023", "text": "Os ydych chi am wybod mwy cysylltwch a\u0302 Darren Rees, Cyngor Gwledig Llanelli ar 01554774103 / 07876 066606 neu ebostiwch [email protected] ."}, {"text_idx": "#000025", "text": "Ym mis Ionawr 2020, cychwynnodd Cyngor Gwledig Llanelli, mewn partneriaeth gyda Ein Llwynhedy Ni (a gyllidir gan Gronfa Gymunedol y Loteri Cenedlaethol) ar astudiaeth ddichonoleb ar gyfer Caeau Heol Gwili. Mae\u2019r astudiaeth wed edrych ar y llecyn gwyrdd ac ar ganolfan gymunedol bosibl a fydd yn gweithio gyda\u2019r llyfrgell presennol, gan adeiladu lle ychwanegol i gynnal amrywiol weithgareddau a gwasanaethau. Bydd hyn yn helpu gwella llesiant i bob grw\u0302p oedran."}, {"text_idx": "#000026", "text": "Mae\u2019r daflen grynhoi hon yn ganlyniad proses 6 mis sy wedi darparu nifer o gyfleoedd i\u2019r gymuned leol a rhanddeiliaid i gymryd rhan yn ffurfio\u2019r cynigion terfynol. O deithiau arfer gorau i Rydaman a Brynaman, o weithdy rhanddeiliaid lleol i nifer o ymgynghoriadau lleol, mae\u2019r broses wedi bod yn hygyrch a chynhwysol. Hyd yn oed gyda dyfodiad y pandemig coronafeirws ym mis Mawrth 2020, mae\u2019r broses astudiaeth wedi addasu ac wedi ymgyrraedd at gymaint o bobol ag oedd yn bosibl trwy ddulliau traddodiadol ac arlein."}, {"text_idx": "#000027", "text": "Mae angen y gymuned am le i ddwyn at ei gilydd fywyd cymunedol, lle i gwrdd a\u0302 ffrindiau a gwella sgiliau byw yn ogystal a\u0302 dathlu achlysuron wedi bod yn flaenoriaeth allweddol ers sawl blwyddyn, gyda\u2019r Cae yn lle am ddigwyddiadau, dod at ei gilydd yn anffurfiol ac yn lle i blant ifanc chwarae ynddo."}, {"text_idx": "#000028", "text": "Mae\u2019r astudiaeth wedi ymateb trwy adeiladu ar etifeddiaeth adeilad presennol y llyfrgell sy ddim yn wastraff ond yn gwerthfawrogi ei bresenoldeb a\u2019i effaith ar drigolion lleol ac adeiladu ar hyn gydag o\u0302l traed adfywiol ac estynedig"}, {"text_idx": "#000029", "text": "Y bwriad yw rhoi cladin dros yr adeilad presennol gan roi iddo deimlad ffres a chyfoes. Caiff y ffenestri sy\u2019n astellog ar hyn o bryd eu hadnewyddu, gan ychwanegu gwydriad i roi golwg groesawgar a bywiog gyda gofod llyfrgell ac ystafelloedd cyfarfod newydd."}, {"text_idx": "#000030", "text": "I\u2019r gogledd o\u2019r adeilad presennol bydd llety estynedig. Bydd yr estyniad yn darparu gofodau hyblyg fydd yn ategu\u2019r adeilad presennol. Bydd y gofodau hyn yn ystafelloedd mawr aml- ddefnydd."}, {"text_idx": "#000031", "text": "Yn gorwedd rhwng yr adeilad presennol a\u2019r estyniad arfaethedig bydd mynediad cynhwysol croesawgar newydd. Bydd yn darparu \u2018mat croeso\u2019 i\u2019r cyfleuster gan gysylltu\u2019r hen a\u2019r newydd gyda\u2019i gilydd gyda chaffi cymunedol yn galon i\u2019r cyfan."}, {"text_idx": "#000032", "text": "Mae\u2019r cynigion ar gyfer y Cae yn edrych ar greu cyfleuster sy\u2019n helpu i gefnogi anghenion hamdden y gymuned trwy gyfleusterau a defnydd ar gyfer oedrannau cymysg. Mae\u2019r cynllun yn awgrymu y gellir creu gardd gwlyptir tawel i\u2019r gogledd o estyniad yr hwb. Hefyd o dan ystyriaeth mae ardal chwarae organig a naturiol i blant yn agos i\u2019r Ardal Gemau Aml Ddefnydd presennol. Er mwyn mynd i\u2019r afael a\u0302 natur corslyd y cae, cynigir plannu mwy o goed. Ynghanol yr ardal mwy coediog hon yng nghornel gogleddol y cae presennol, awgrymir creu ardal picnic a barbeciw, fydd yn annog gweithgareddau a chynulliadau cymdeithasol."}, {"text_idx": "#000033", "text": "Yn ychwanegol at y lleoedd uchod sydd wedi\u2019u seilio ar ofodau a gweithgareddau gweddol diffiniedig, mae angen darparu ardal awyr agored mwy hyblyg. Gellir defnyddio hon ar gyfer cicio pe\u0302l, partion a digwyddiadau awyr agored megis garddwesti a charnifals. Ystyrir hyn i gornel de ddwyrain y cae presennol."}, {"text_idx": "#000034", "text": "Wrth barhau a\u0302\u2019r prosiect hwn, mae rheolaeth a llywodraethu\u2019r Hwb a\u2019r Cae yn ffactor llwyddiant hollbwysig ar gyfer datblygiad, cyflwyno, a rhedeg yr ased cymunedol hwn yn y dyfodol. Mae angen i bartneriaid oruchwylio datblygiad pellach y cynllun, gweithredu a rhedeg yr adeilad a\u2019r caeau o ddydd i ddydd. Mae angen hefyd chwilio am gyllid a dal gafael ynddo gan fod y ddogfen hon yn ffres ac yn cynrychioli barn Llwynhendy ar hyn o bryd. Mae angen hefyd arolygon safle ffisegol, datblygiad cynllun manwl a sicrhau caniatad am waith yn y dyfodol i arddangos i\u2019r rhai sy\u2019n cyllido fod y weledigaeth a\u2019r cynlluniau ar gyfer Caeau Gwili yn gadarn."}, {"text_idx": "#000035", "text": "Mae Coronafeirws wedi dangos i ni hefyd ddaioni ac ysbryd pobol, gan eu bod yn gymdogol, ac yn helpu allan a gofalu am ei gilydd. Mae hyn wrth galon Llwynhendy gyda hwb cymunedol newydd ac ardal cae gwell sy\u2019n cefnogi\u2019r synnwyr yn y dyfodol o berthyn a lles ehangach ei drigolion."}, {"text_idx": "#000036", "text": "Wrth gynnal cyflymdra\u2019r datblygiad a chyflwyno\u2019r cynigion hyn yn y dyfodol, mae\u2019r Cyngor Gwledig ac Ein Llwynhendy Ni angen cefnogaeth a chymorth oddi wrth drigolion a grwpiau lleol. Mae rhai ohonoch chi wedi cynnig helpu gyda chodi arian, gwirfoddoli ar y prosiectau Cae yn ogystal a\u0302 chynnig eich amser yn yr adeilad hwb cymunedol yn y dyfodol."}, {"text_idx": "#000037", "text": "Os ydych chi am wybod mwy cysylltwch a\u0302 Darren Rees yng Nghyngor Gwledig Llanelli ar 01554 neu ebostiwch ar [email protected]"}]